Държавен вестник, бр. 82, 2017 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  82
развитието на селските райони и кръстосаното 
съответствие, наричан по-нататък „Делегиран 
регламент (ЕС) № 640/2014“.
Чл. 58. (1) Държавен фонд „Земеде­
лие“ – Разплащателна агенция, може да 
откаже изплащането, както и да изиска въз­
становяване на част или цялата финансова 
помощ, когато:
1. установи при проверките по чл. 56, 
ал. 1, т. 1 и 2 нередовност на документите 
или непълнота или неяснота на заявените 
данни и посочените факти, както и когато 
бенефициентът не отстрани непълнотите и 
пропуските и не представи изисканите му 
документи в срока по чл. 56, ал. 2; 
2. заявените за възстановяване разходи не 
отговарят на изискванията по чл. 57, ал. 1 и 
2 и чл. 58 ЗУСЕСИФ;
3. установи несъответствие с целите, дей­
ностите и изискванията, определени с тази 
наредба;
4. наложи административна санкция по 
чл. 63, параграф 1 от Регламент за изпълнение 
(ЕС) № 809/2014;
5. инвестицията не е изпълнена или нейното 
изпълнение не е стартирало в срока, посочен 
в административния договор за отпускане на 
финансово подпомагане; 
6. инвестицията е изпълнена неточно, вклю­
чително когато бенефициентът е придобил 
активи и/или изпълнил дейности – предмет 
на подпомагането, с технически параметри 
или в отклонение от количествено-стой­
ностна сметка, различни от одобрените от 
ДФЗ – РА – когато констатираните отклонения 
водят до недопустимост или необоснованост 
на заявените за подпомагане дейности или 
разходи или засягат основната цел на проекта, 
или променят предназначението на инвести­
цията съгласно одобрения проект, или водят 
до несъответствие с целите, дейностите, изис­
кванията и критериите за оценка, определени 
в тази наредба и административния договор;
7. бенефициентът е представил пред 
ДФЗ – РА, декларация и/или документ с невяр­
но съдържание, неистински и/или подправени 
такива, включително когато тази декларация 
и/или документ са представени при или по 
повод кандидатстването му за подпомагане;
8. бъде наложена финансова корекция на 
заявените за плащане разходи;
9. при извършване на проверките по букви 
„iii“ и „v“ от Раздел 2 „Контролни дейности“, 
т. А „Процедури по одобряване на заявле­
нията“ от Приложение № I към Делегиран 
регламент (ЕС) № 907/2014 на Комисията от 
11 март 2014 г. за допълнение на Регламент 
(ЕС) № 1306/2013 на Европейския парламент 
и на Съвета във връзка с разплащателните 
агенции и други органи, финансовото управле­
ние, уравняването на сметки, обезпеченията 
и използването на еврото (ОВ, L 255/18 от 28 
август 2014 г.) във връзка с чл. 48, параграф 2 
от Регламент за изпълнение (ЕС) № 809/2014 
ДФЗ – РА, установи, че бенефициентът, по­
даденият от него проект или предложените 
за финансиране разходи не отговарят на 
изискванията за допустимост за подпомагане, 
посочени в тази наредба;
10. когато бенефициентът или упълномо­
щен негов представител възпрепятства и/или 
осуетява извършването на проверка по чл. 56, 
ал. 1, т. 2 с изключение на случаи на непре­
одолима сила и извънредни обстоятелства;
11. установи наличие на някоя от хипо­
тезите, уредени в чл. 35 от Делегиран ре­
гламент (ЕС) № 640/2014 на Комисията от 
11 март 2014 г. за допълнение на Регламент 
(ЕС) № 1306/2013 на Европейския парламент 
и на Съвета по отношение на интегрираната 
система за администриране и контрол и усло­
вията за отказ или оттегляне на плащанията 
и административните санкции, приложими 
към директните плащания, подпомагането на 
развитието на селските райони и кръстосаното 
съответствие (ОВ, L 181/48 от 20 юни 2014 г.);
12. към датата на подаване на искането 
за окончателно плащане бенефициентът с 
одобрени за финансиране разходи по чл. 34, 
ал. 1, т. 4 и 8 не е удостоверил със сертификат 
постигането на съответния стандарт;
13. бенефициентът не е изпълнил друго 
задължение, посочено в административния 
договор.
(2) В случаите по ал. 1, т. 9 ДФЗ – РА, 
извършва проверка за съответствието с 
изискванията за допустимост за подпомагане 
преди предоставяне на помощта въз основа 
на представените в проектното предложение 
и изискани допълнително документи. 
(3) Изпълнителният директор на ДФЗ – РА, 
определя размера на допустимите разходи по 
чл. 56, ал. 1, т. 3 въз основа на резултатите от 
проверките по чл. 56, ал. 1 и 2 при спазване 
на изискванията по ал. 1.
(4) В случаите, когато размерът на опре­
делените като допустими за възстановяване 
разходи надхвърля размера на изплатеното 
авансово плащане по договора, изпълнител­
ният директор на ДФЗ – РА, издава решение 
за одобрение на плащането с посочване на 
размера на подлежащата на изплащане финан­
сова помощ, а в случай че е налице частичен 
отказ от изплащане на заявената финансова 
помощ – излага мотиви за частичния отказ 
от изплащане на помощта.
(5) Алинея 4 се прилага съответно и когато 
по договора не е извършено авансово плащане.
(6) Когато в случаите по ал. 3 ДФЗ – РА, 
установи, че размерът на определените като 
допустими разходи по искането за плащане 
налага пълно или частично възстановяване от 
страна на бенефициента на извършените по 
договора авансови и/или междинни плащания, 
изпълнителният директор на ДФЗ – РА, издава 
акт за установяване на публично вземане по 
чл. 166, ал. 2 от Данъчно-осигурителния про­
цесуален кодекс за размера на подлежащата 
на възстановяване финансова помощ, като в 
мотивите посочва и основанията за отказа 
от изплащане на помощта.